યુવાન ઓધવરામજી મુંબઇ નગરીની મોહમાયા છોડી કચ્છ આવ્યા. સંવત૧૯૬૭ ના શ્રાવણ માસમા દેવધામ હમલાપુરી બાવાશ્રી દેવસાહેબની ગાદી ઉપર વેદવેદાત પારંગતપુર્ણ પ્રતાપી મહંત બાવાશ્રી પુરણદાસજી બિરાજતા હતા. તેમના ચરણમા મસ્તક નમાવી કંઠી બંધાવી અને આશ્રમમાં રહી સંત સેવા અને બાવા જે બતાવે તે કામ કરતા. બાવાજીનુ પાંડિત્ય એટલુ અગાધ હતુ કે તેઓશ્રીએ મહારાજશ્રીને શબ્દ-રૂપાવલી, ધાતુ-રૂપાવલી, સમાસચક અને પંચસંધિ સુધીનો અભ્યાસ કરાવ્યો.